**ΠΡΟΣΑΡΜΟΓΗ ΣΤΗΝ ΚΛΙΜΑΤΙΚΗ ΑΛΛΑΓΗ ΚΑΙ ΔΙΑΧΕΙΡΙΣΗ ΤΟΥ ΚΙΝΔΥΝΟΥ ΠΥΡΚΑΓΙΩΝ ΣΤΗ ΒΙΚΤΩΡΙΑ**

***Μια ανοικτή επιστολή από τον Chris Hardman, Επικεφαλής Πυροσβέστη, Διαχείριση Δασικών Πυρκαγιών στη Βικτώρια.***

Ως ο Επικεφαλής Πυροσβέστης της Διαχείρισης Δασικών Πυρκαγιών στη Βικτώρια (FFMVic), ο ρόλος μου είναι να διατηρώ την κοινότητα και το περιβάλλον ασφαλή από τον κίνδυνο πυρκαγιάς. Περισσότερο από ποτέ, η κλιματική αλλαγή και η επίπτωσή της στην εργασία μας βρίσκεται στο προσκήνιο της σκέψης, του προγραμματισμού και των δράσεών μας.

Η τελευταία έκθεση της Διακυβερνητικής Επιτροπής για την Κλιματική Αλλαγή (IPCC) αποτελεί μια έγκαιρη υπενθύμιση ότι έχουμε αγώνα μπροστά μας.

Ζούμε σε μια από τις πιο επιρρεπείς σε δασικές πυρκαγιές περιοχή του κόσμου και αν και οι πυρκαγιές συμβαίνουν πάντα στη Βικτώρια – η κλιματική αλλαγή τις χειροτερεύει.

Τα τελευταία 50 χρόνια έχουμε δει μια αύξηση στις δασικές πυρκαγιές κατά 170%, μια μείωση των ανοιξιάτικων βροχών κατά 20% και μια αύξηση των ημερών υψηλού κινδύνου για δασικές πυρκαγιές κατά 40%. Αυτά τα ποσοστά θα τριπλασιαστούν σε μερικά σημεία της Βικτώριας ως το τέλος του αιώνα, σύμφωνα με πρόσφατες έρευνες που δημοσιεύτηκαν στο *Διεθνές Περιοδικό για τις Δασικές Πυρκαγιές*.

Κάθε χρόνο, έχουμε πάνω από 1.000 δασικές πυρκαγιές στη Βικτώρια και το 90% αυτών ξεκινούν στα δάση, υπογραμμίζοντας τον σημαντικό ρόλο της Διαχείρισης Δασικών Πυρκαγιών στη Βικτώρια.

Συνεργαζόμαστε με τις κοινότητες, την Αρχή Επαρχιακών Πυρκαγιών (CFA) και τον Οργανισμό Διάσωσης από Πυρκαγιές (FRV) για να βρούμε νέους τρόπους διαχείρισης του κινδύνου δασικών πυρκαγιών:

* Οι λιγότερες «ιδανικές» μέρες για την οργανωμένη καύση σημαίνει ότι μετακινούμαστε από την εποχιακή καύση σε μια πιο ετήσια προσέγγιση
* Όπου δεν είναι εφικτή η οργανωμένη καύση, λόγω της τοπογραφίας ή της τοποθεσίας, χρησιμοποιούμε μηχανικές παρεμβάσεις, όπως εδαφοκαλύμματα, κάθετες ζώνες και κόψιμο της βλάστησης
* Η πιο ακριβής καύση κοντά στις κοινότητες προστατεύει τα σπίτια, τις λεκάνες απορροής νερού, τα ηλεκτρικά δίκτυα, τα σχολεία, τα νοσοκομεία και τις οδούς μεταφορών
* Ανάπτυξη πιο στρατηγικών κενών καυσίμων υλικών –πραγματικά κενά σε δασικές περιοχές μας βοηθούν να σταματούμε τις φωτιές από το να επεκταθούν και να ενισχυθούν
* Αυξημένη δυνατότητα άμεσης πρώτης αντίδρασης μας βοηθά στο να σβήνουμε τις φωτιές γρήγορα, πριν επεκταθούν Την προηγούμενη σεζόν δασικών πυρκαγιών, το 95% όλων των πυρκαγιών περιορίστηκαν με την πρώτη προσπάθεια και το 97% διατηρήθηκε σε έκταση πέντε εκταρίων
* Η χρήση της επιστήμης και της μοντελοποίησης μας βοηθά να σχεδιάζουμε το πού και πώς θα διεξάγουμε τις επιχειρήσεις διαχείρισης κινδύνου δασικών πυρκαγιών. Η μοντελοποίηση του καιρού και των σεναρίων πυρκαγιών μας βοηθά να κατανοούμε το πώς αντιδρούν οι πυρκαγιές σε ορισμένες τοποθεσίες και καιρικές συνθήκες, και πώς μπορούμε να τις σταματάμε ή να τις επιβραδύνουμε
* Η σε χαμηλό επίπεδο καύση μεγάλης κλίμακας και η καύση ανά τμήματα μειώνουν το μέγεθος, την επίπτωση και την ένταση των δασικών πυρκαγιών και μας επιτρέπουν να αντιδρούμε και να τις περιορίζουμε, πριν εξελιχθούν σε μεγάλες πυρκαγιές
* Εκτιμούμε τη γνώση και την εμπειρία των Πρώτων Ανθρώπων της Βικτώριας που ζουν με την πυρκαγιά. Στηρίζουμε και ενθαρρύνουμε τις πολιτιστικές πρακτικές των Παραδοσιακών Ιδιοκτητών για επούλωση και υγιέστερη Επαρχία.

Μάθετε περισσότερα: [www.ffm.vic.gov.au/bushfire-management-facts](http://www.ffm.vic.gov.au/bushfire-management-facts) ή καλέστε με να συζητήσουμε τα πάντα για την κλιματική αλλαγή και τον κίνδυνο δασικών πυρκαγιών: <https://bit.ly/fireexperts>